
IGNALINOS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL IGNALINOS RAJONO SAVIVALDYBĖS KELIŲ IR GATVIŲ ĮTRAUKIMO Į IGNALINOS RAJONO SAVIVALDYBĖS VIETINĖS REIKŠMĖS KELIŲ IR GATVIŲ SĄRAŠĄ KOMISIJOS SUDARYMO IR DARBO REGLAMENTO PATVIRTINIMO

2026 m. birželio 10 d. Nr. VT-209
Ignalina

[bookmark: n_0]Vadovaudamasis Lietuvos Respublikos vietos savivaldos įstatymo 34 straipsnio 1 dalimi, 6 dalies 2 punktu, Kelių ir gatvių įtraukimo į Ignalinos rajono savivaldybės vietinės reikšmės kelių ir gatvių sąrašą tvarkos aprašo, patvirtinto Ignalinos rajono savivaldybės tarybos 2026 m. gegužės 28 d. sprendimu Nr. T-102 „Dėl Kelių ir gatvių įtraukimo į Ignalinos rajono savivaldybės vietinės reikšmės kelių ir gatvių sąrašą tvarkos aprašo patvirtinimo“, 4 punktu: 
1. Sudarau Ignalinos rajono savivaldybės kelių ir gatvių įtraukimo į Ignalinos rajono savivaldybės vietinės reikšmės kelių ir gatvių sąrašą komisiją (toliau – Komisija):
1.1. Komisijos pirmininkė – Neringa Jefimovienė, administracijos direktoriaus pavaduotoja.
1.2. Komisijos sekretorė – Miglė Grušnienė, Infrastruktūros plėtros ir statybos skyriaus statybų inžinierė, komisijos sekretorė, atliekanti ir komisijos nario pareigas.
1.3. Komisijos nariai:
1.3.1. Ramunė Slapšienė, Infrastruktūros plėtros ir statybos skyriaus vedėja;
1.3.2. Regina Gudelienė, Finansų valdymo ir apskaitos skyriaus vedėja;
1.3.3. Živilė Minasian, Komunalinio ūkio ir turto valdymo skyriaus vedėja.
2. Tvirtinu Ignalinos rajono savivaldybės kelių ir gatvių įtraukimo į Ignalinos rajono savivaldybės vietinės reikšmės kelių ir gatvių sąrašą komisijos darbo reglamentą (pridedama).
Šis įsakymas gali būti skundžiamas Ignalinos rajono savivaldybės administracijos direktoriui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

PATVIRTINTA
Ignalinos rajono savivaldybės administracijos 
direktoriaus 2026 m. birželio 10 d. įsakymu 
Nr. VT-209

IGNALINOS RAJONO SAVIVALDYBĖS KELIŲ IR GATVIŲ ĮTRAUKIMO Į IGNALINOS RAJONO SAVIVALDYBĖS VIETINĖS REIKŠMĖS KELIŲ IR GATVIŲ SĄRAŠĄ KOMISIJOS DARBO REGLAMENTAS

I SKYRIUS
BENDROJI DALIS

1. Ignalinos rajono savivaldybės kelių ir gatvių įtraukimo į Ignalinos rajono savivaldybės vietinės reikšmės kelių ir gatvių sąrašą komisijos reglamentas (toliau – Reglamentas) nustato Ignalinos rajono savivaldybės kelių ir gatvių įtraukimo į Ignalinos rajono savivaldybės vietinės reikšmės kelių ir gatvių sąrašą komisijos (toliau – Komisija) funkcijas ir darbo organizavimo tvarką. 
2. Komisijos darbas organizuojamas vadovaujantis Ignalinos rajono savivaldybės tarybos patvirtintu kelių ir gatvių įtraukimo į vietinės reikšmės kelių sąrašą aprašu (toliau – Aprašas) ir šiuo Reglamentu.

II SKYRIUS
KOMISIJOS UŽDAVINIAI IR DARBO ORGANIZAVIMAS

3. Komisijos uždavinys yra nagrinėti klausimus, susijusius su kelių ir gatvių įtraukimu į Ignalinos rajono savivaldybės vietinės reikšmės kelių sąrašą ar išbraukimu iš jo.
4. Komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja daugiau kaip pusė visų Komisijos narių. 
5. Komisijos darbas vyksta uždaruose posėdžiuose. Posėdžiai protokoluojami.
6. Komisijos sprendimai priimami vadovaujantis Aprašo 7 punkte nurodytais atrankos kriterijais ir posėdyje dalyvaujančių Komisijos narių balsų dauguma. Balsams pasiskirsčius po lygiai, sprendimą lemia Komisijos pirmininko balsas.
7. Komisijos nariai privalo informuoti Komisijos pirmininką apie galimą ar esamą viešųjų ir privačių interesų konfliktą, pareikšti nusišalinimą ir jokia forma nedalyvauti toliau atliekant Komisijos nario pareigas. Nusišalinimo ar nušalinimo faktas pažymimas Komisijos posėdžio protokole.
8. Komisijos pirmininkas:
8.1. šaukia Komisijos posėdžius, jiems pirmininkauja;
8.2. pasirašo Komisijos posėdžių protokolus ir siūlymus.
9. Komisijos sekretorius:
9.1. suderinęs su Komisijos pirmininku, šaukia Komisijos posėdžius pagal poreikį;
9.2. konsultuoja suinteresuotas šalis prašymų ir dokumentų pateikimo klausimais;
9.3. organizuoja objektų apžiūrą kartu su kitais Komisijos nariais, renka reikiamą medžiagą ir dokumentus;
9.4. tikrina gautų dokumentų tinkamumą, informuoja pareiškėjus apie trūkstamus arba tikslintinus dokumentus ir nurodo dėl trūkstamų dokumentų pateikimo ar patikslinimo;
9.5. apibendrintą informaciją teikia Komisijai;
9.6. protokoluoja Komisijos posėdžius;
9.7. informuoja pareiškėjus apie priimtus sprendimus.
10. Komisija narys:
10.1. privalo dalyvauti Komisijos posėdžiuose, o negalėdamas dalyvauti Komisijos posėdyje, apie tai turi iš anksto informuoti Komisijos pirmininką ar sekretorių;
10.2. turi teisę teikti Komisijai siūlymus dėl Aprašo ar Reglamento tobulinimo;
10.3. kilus klausimų gali kviesti į Komisijos posėdžius Ignalinos rajono savivaldybės administracijos darbuotojus, kitų įstaigų ir organizacijų atstovus, privačius asmenis.

III SKYRIUS
BAIGIAMOSIOS NUOSTATOS

11. Reglamentas gali būti keičiamas arba pripažįstamas netekusiu galios Ignalinos rajono savivaldybės administracijos direktoriaus įsakymu.

